બી ડિવિજન પીઆઇ ગોસ્વામીને ટીબી રોડ પર આવેલા આરંભ ફ્લેટની આગળ જાહેર રોડ પર કનુ વિહાજી ઠાકોર વિદેશીદારૂ ભરેલી ગાડી લઇને ઉભો હોવાની બાતમી મળતાં તેમણે પીએસઆઇ બી.બી.ડાભાણી, હે.કો. યોગેશભારથી સહિત સ્ટાફ સાથે શનિવારે સાંજે રેડ કરી હતી. પોલીસે આ સ્થળે પડેલ સફેદ કલરની સેવરોલેટ ટાવેરા ગાડીમાં તપાસ કરતાં રૂ.14,400ની કિંમતના 144 બિયર ટીન અને રૂ.90,600ની કિંમતની વિદેશી દારૂની 414 બોટલો મળી કુલ રૂ.1.05 લાખના દારૂ તેમજ રૂ.1.50 લાખની ગાડી કબજે લીધી હતી. જ્યારે કનુ ઠાકોર નાસી ગયો હતો.